Държавен вестник, бр. 84, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  84
Чл. 86. (1) Одобрените законопроекти и
мотивите към тях се изпращат до Народното
събрание с писмо, подписано от министър-пред-
седателя. В случаите, когато е необходимо съв-
местното разглеждане на няколко законопро-
екта, министър-председателят предлага това на
Народното събрание.
(2) Подлежащите на обнародване актове се
изпращат в “Държавен вестник” по установе-
ния в Закона за “Държавен вестник” ред, като
съпроводителното писмо се подписва от минис-
тър-председателя или от упълномощен от него
служител на ръководна длъжност.
Г л а в а  ч е т в ъ р т а
АДМИНИСТРАЦИЯ НА МИНИСТЕРСКИЯ
СЪВЕТ
Раздел I
Общи положения
Чл. 87. (1) При изпълнение на своите право-
мощия Министерският съвет се подпомага от
администрацията на Министерския съвет.
(2) Администрацията на Министерския съ-
вет осъществява и координация на дейността
на централната и териториалната администра-
ция на изпълнителната власт.
Чл. 88. (1) Общата численост на служители-
те в администрацията на Министерския съвет е
382 щатни бройки.
(2) Числеността на отделните администра-
тивни звена е посочена в приложение № 3.
Чл. 89. (1) Администрацията на Министер-
ския съвет е организирана в дирекции.
(2) Дирекциите в администрацията на Ми-
нистерския съвет осъществяват дейността си в
съответствие с определените в устройствения
правилник функционални характеристики.
(3) Дирекциите в администрацията на Ми-
нистерския съвет изпълняват своите функции в
тясно сътрудничество помежду си и като си
взаимодействат с останалите администрации в
системата на изпълнителната власт.
Раздел II
Главен секретар
Чл. 90. (1) Главният секретар на Министер-
ския съвет подпомага дейността на Министер-
ския съвет, като:
1. организира, координира и контролира
подготовката на заседанията на Министерския
съвет;
2. координира и контролира изпълнението
на оперативната работна програма на Минис-
терския съвет;
3. изисква от другите органи на изпълнител-
ната власт и на местното самоуправление, как-
то и от други организации информация и мате-
риали, необходими за анализа и подготовката
на въпросите, които подлежат на разглеждане
от Министерския съвет.
(2) Главният секретар осъществява адми-
нистративното ръководство на администра-
цията на Министерския съвет в изпълнение
на законите.
(3) Главният секретар ръководи, коорди-
нира и контролира функционирането и дей-
ността на администрацията на Министерския
съвет, като:
1. организира разпределянето на задачите
за изпълнение между административните
звена;
2. създава условия за нормална и ефективна
работа на звената;
3. осигурява организационната връзка меж-
ду политическия кабинет и административни-
те звена;
4. осъществява общия контрол за изпълне-
нието на възложените задачи;
5. ръководи, координира и контролира под-
готовката на становища по материали за засе-
дания на Министерския съвет;
6. отговаря за работата и контрола по съхра-
няването на документите, представляващи кла-
сифицирана информация, съставляваща дър-
жавна и служебна тайна;
7. осъществява координация и контрол в
процеса на подготовката и изпълнението на
бюджета и разходването на средствата;
8. координира и контролира дейността по
стопанисването и управлението на държавната
собственост, предоставена на администрация-
та на Министерския съвет;
9. организира и контролира дейността по
административното обслужване на граждани-
те и юридическите лица;
10. определя организацията на работа и реда
за документооборота в администрацията на
Министерския съвет;
11. изпълнява и други функции, определени
с нормативен акт или възложени от министър-
председателя.
Чл. 91. (1) Главният секретар в случаите
на упълномощаване се разпорежда и контро-
лира движението на средствата по бюджетни-
те и извънбюджетните сметки и фондове и
техните партиди в левове и във валута, вклю-
чително разходите на целевите средства по
поръчения за други ведомства, органи и орга-
низации.
(2) Главният секретар в случаите на упълно-
мощаване сключва договори от името на адми-
нистрацията на Министерския съвет.
Чл. 92. При отсъствие на главния секретар
на Министерския съвет от страната или когато
той ползва законоустановен отпуск, за всеки
конкретен случай неговите функции с изклю-
чение на функциите по чл. 91 се изпълняват от
определен от министър-председателя директор
на дирекция от администрацията на Министер-
ския съвет.